Владата и понатаму останува посветена на политиките за раст и подобрување на вработувањето, фокусирајќи се на странските инвестиции и развојот на домашниот приватен сектор. Состојбата со пазарот на труд малку се подобри, но невработеноста упорно останува на високо ниво, особено меѓу младите лица. Фискалната дисциплина и транспарентност дополнително се влошија што влијаеше врз капиталните трошење. Во јануари 2014 година, властите ја поднесоа осмата Претпристапна економска програма (ПЕП), посочувајќи ги клучните економски, фискални и структурни реформи за периодот 2014 - 2016 година. Нејзината макроекономска и фискална рамка е до одреден степен оптимистичка со постепено зголемување на растот со просек близу до 4 %, воден од домашната побарувачка и постепено намалување на процентот на општиот владин дефицит до 2,6 % во 2016 година. Земјата треба да ги засили нејзините напори, во согласност со заклучоците од Министерскиот дијалог помеѓу министрите за економија и за финансии на ЕУ и земјите кандидатки од мај 2014 година, со цел да се зајакне среднорочното планирање на буџетот и негово спроведување и да се подобри вработливоста на работниците. Во согласност со истите заклучоци, потребни се дополнителни напори за да се подобри деловната средина, особено постапките за излез од пазарот и пристапот до финансии. Севкупно, се одржа политичкиот консензус за основите на пазарната економија, но економската политика и управувањето со јавните расходи и понатаму се водени од ад хок проблеми, а не од долгорочните потреби на економијата.

#### Макроекономска стабилност

Економското заздравување кое започна внимателно во втората половина на 2012 година доби поцврста основа. Водено однадворешниот сектор, производството забележа реаленраст од2,9%во2013година.

## Слика 1Реален БДПрастнаиневработеноста

Растот се зголеми за 3,9 %во првата половина од 2014 година, споредено со истиот период минатата година. Инвестициската активност значително се забави во 2013 година, привремено подобрувајќи се во првиот квартал од 2014 година, пред повторно да се забави. Приватната потрошувачка позитивно придонесе кон растот на БДП во 2013 година и остана флексибилна во 2014 година. Индустриското производство значително порасна од четвртиот квартал на 2013 година па наваму, главно како резултат на силното закрепнување на производството. БДП по глава на жител и понатаму останува на околу 35 % од просекот на ЕУ.

Дефицитот на тековната сметка се намали во 2013 година на 1,8 % од БДП како резултат на подобрување на билансот на трговијата со стоки и покрај падот во тековните трансфери. Во истиот период се засилија приливите на странски директни инвестиции (СДИ) - во 2013 година тие изнесуваа 3,5 % од БДП и останаа на исто ниво во првата половина од 2014 година. За истиот период опадна дефицитот на тековната сметка за 1,7 % на годишно ниво, како резултат на обновениот раст на трансферите и покрај зголемувањето на дефицитот во надворешната трговија. Зголемувањето на владиното задолжување во странство и порастот на странски кредити за јавните претпријатија беа главните двигатели зад постепеното зголемување на бруто надворешниот долг. На крајот на првиот квартал од 2014 година, истиот изнесуваше 66 % од проектираниот БДП и дополнително се зголеми од тогаш, како резултат на издавањето на владината еврообврзница од 500 милиони евра во јули. Гледајќи нанапред, како што се очекува дотокот на трансфери да остане непостојан, странските инвестиции и владиното задолжување во странство ќе треба да го сносат ударот од финансирањето на дефицитот на тековната сметка, што најверојатно малку ќе се зголеми на краток рок, со оглед на значителните потреби за увоз кои произлегуваат од јавните инфраструктурни проекти и воспоставувањето на новите странски субјекти.

## Слика2:Надворешнапозиција

16